Държавен вестник, бр. 106, 2011 г., стр. 7

БРОЙ  106	
Д Ъ Р Ж А В Е Н  В Е С Т Н И К 	
СТР.  7  
(8) Наличните към 31 декември 2012 г. по 
сметки на общините неусвоени средства, отпус­
нати им по реда на ал. 1 и 7, се разходват през 
2013 г. за обектите, за които са предоставени.
(9) Неусвоените от министерствата и ведом­
ствата към 30 ноември 2012 г. средства по ал. 1 
и 7 се преразпределят от Междуведомствената 
комисия за възстановяване и подпомагане въз 
основа на предоставена от тях информация 
на Министерството на вътрешните работи и 
на комисията и след извършване на корекции 
по техните бюджети и съответна корекция в 
централния бюджет за възстановяване на не­
усвоените суми в резерва за предотвратяване, 
овладяване и преодоляване на последиците от 
бедствия.
Чл. 37. Министърът на финансите по предло­
жение на министъра на образованието, младе­
жта и науката, министъра на здравеопазването, 
министъра на културата и министъра на труда 
и социалната политика по реда на чл. 34 от 
Закона за устройството на държавния бюджет 
извършва компенсирани промени на бюджет­
ните взаимоотношения на общините с централ­
ния бюджет за 2012 г. в резултат на настъпили 
промени от преструктуриране на делегираните 
от държавата дейности по функциите образо­
вание, здравеопазване, социално осигуряване, 
подпомагане и грижи, почивно дело, култура и 
религиозни дейности в рамките на предвидените 
със Закона за държавния бюджет на Република 
България за 2012 г. средства.
Чл. 38. Директорите на училища в системата 
на народната просвета извършват компенсирани 
промени по плана за приходите и разходите по 
бюджета на училището до 3 дни преди края на 
всяко тримесечие и предоставят информация на 
разпоредителя с бюджетни кредити от по-висо­
ка степен за извършените през тримесечието 
компенсирани промени в срок до последното 
число на последния месец от тримесечието.
Чл. 39. (1) Министърът на образованието, 
младежта и науката въз основа на данните от 
информационната система на Министерството 
на образованието, младежта и науката „Ад­
минМ“ предлага на министъра на финансите в 
срок до 31 март 2012 г. да извърши корекции 
по и между бюджетите на министерствата, 
финансиращи училища и детски градини, и по 
бюджетните взаимоотношения на общините 
с централния бюджет за 2012 г. във връзка с 
настъпили промени в броя на учениците и на 
децата за учебната 2011 – 2012 г., въз основа 
на които се разпределят средства по единни 
разходни стандарти и целеви средства за об­
разование.
(2) Когато разчетният брой на децата и 
учениците, предвиден със Закона за държав­
ния бюджет на Република България за 2012 г., 
е по-висок от броя на децата и учениците по 
информационната система „АдминМ“ към 
1 януари 2012 г., до извършването на корекции 
по реда на ал. 1 първостепенният разпоредител 
с бюджетни кредити заделя като резерв разли­
ката от средствата, формирана по съответния 
единен разходен стандарт.
(3) Когато разчетният брой на децата и 
учениците, предвиден със Закона за държавния 
бюджет на Република България за 2012 г., е 
по-нисък от действителния брой на децата и 
учениците по информационната система „Ад­
минМ“ към 1 януари 2012 г., първостепенният 
разпоредител с бюджетни кредити разпределя 
средствата по формулата за съответната дейност, 
като недостигът се разпределя пропорционално 
на средствата по формулата до извършване на 
корекция по реда на ал. 1.
(4) Освободените средства в резултат на 
прилагането на ал. 1 се предоставят по бюджета 
на Министерството на образованието, младежта 
и науката за реализиране на национални про­
грами за развитие на средното образование и 
за финансиране недостига на други средства в 
системата на образованието по реда на чл. 34, 
ал. 2 от Закона за устройството на държавния 
бюджет.
Чл. 40. Министърът на образованието, 
младежта и науката до  15 април 2012 г. да 
предложи на Министерския съвет за одобря­
ване националните програми за развитие на 
средното образование.
Чл. 41. (1) Първостепенните разпоредители 
с бюджетни кредити предоставят на училища­
та, детските градини и обслужващите звена в 
системата на народната просвета средствата 
по единни разходни стандарти, разпределени 
по формули, и целевите средства в срок до 7 
работни дни от получаването им от централния 
бюджет. За училищата, включени в системата на 
единна сметка, предоставянето на средствата се 
извършва чрез залагането на месечни лимити 
за плащания.
(2) Общините предоставят на съответните 
структури за делегираните от държавата дей­
ности по функциите отбрана и сигурност, здра­
веопазване, социално осигуряване, подпомагане 
и грижи, почивно дело, култура и религиозни 
дейности, икономически дейности и услуги 
средствата по единни разходни стандарти и 
целевите средства в срок до 7 работни дни от 
получаването им от централния бюджет.
Чл. 42. (1) Първостепенните разпоредите­
ли с бюджетни кредити, които утвърждават 
формули по реда на § 47, ал. 3 от преходните 
и заключителните разпоредби на Закона за 
държавния бюджет на Република България за 
2012 г., не по-късно от 10 март 2012 г. публику­
ват на интернет страницата си, а при липса на 
такава – по друг подходящ начин, информация 
за разпределението на средствата по звена и 
по компоненти на формулата за всяка отделна 
дейност.